**“СБР МАРИКОСТИНОВО” ЕООД**

**с. Марикостиново, тел. 07426 2334, e-mail:sbrmarikostinovo@abv.bg**

 **ДО ЗАИНТЕРЕСОВАНИТЕ ЛИЦА**

#  **П О В Т О Р Н А П О К А Н А**

**ОТНОСНО: Избор на финансова институция за комплексно банково обслужване на „СБР Марикостиново” ЕООД в изпълнение на изискванията, разписани в Приложение №3 към чл. 13б от Правилника за реда упражняване правата на държавата в търговски дружества с държавно участие в капитала, ПМС № 127/27.05.2013 г.**

**“СБР МАРИКОСТИНОВО” ЕООД отправя настоящата повторна покана за предоставяне на оферта за изпълнение на обществена поръчка при следните условия:**

**I.ОБЩИ УСЛОВИЯ**

**1. Предмета на поръчката**

Предмет на настоящата обществена поръчка е **„Извършване на комплексно банково обслужване на „СБР Марикостиново” ЕООД”,** който вкключва, но не се изчерпва с изброените по-долу дейности:

* платежни и свързани услуги по обслужване и управление на разплащателни сметки;
* междубанкови и вътрешнобанкови преводи;
* преводи на трудови възнаграждения на служителите на **“СБР МАРИКОСТИНОВО” ЕООД**
* депозити и др. банкови операции, свързани с дейността на лечебното заведение

Поръчката е в изпълнение на изискванията на Постановление № 127/27.05.2013 г. на Министерски съвет за допълнение на Правилника за реда упражняване правата на държавата в търговски дружества с държавно участие в капитала.

Броят на банковите и междубанкови преводи за една година са в рамките на 280 до 330 броя.

Списъчен брой персонал е 40.

Възложителят ще заплаща само заявените и предоставени количества от съответната финансова услуга. Възложителят има право да не използва всички финансови услуги, заложени в предмета на обществената поръчка.

**2.Място на изпълнение** – централен офис и клонове на банката–изпълнител.

**3. Срок за изпълнение -**  **24** месеца от сключване на договора.

**II.ОБЩИ ИЗИСКВАНИЯ КЪМ УЧАСТНИЦИТЕ:**

1. Участникът трябва да притежава лиценз, издаден от Българска народна банка или от компетентен орган в държава-членка на ЕС (в случай че са спазени разпоредбите на чл. 20 - 22 от Закона за кредитните институции), за осъществяване на видовете финансови услуги предмет на поръчката.
2. Участникът следва да притежава поне един клон или финансов център за обслужване на клиенти на територията на община Петрич.

**III.ОБЩИ ИЗИСКВАНИЯ КЪМ ОФЕРТАТА И НЕЙНОТО ПРЕДСТАВЯНЕ:**

**1.Изисквания към офертата:**

1.1.Всеки участник има право да представи само една оферта, като не се приемат варианти. Оферта се представя за целия обем на обществената поръчка. Оферти за част от обществената поръчка не се разглеждат.

Разходите, свързани с изготвянето и подаването на офертата са за сметка на участника. Възложителят при никакви условия няма да участва в тези разходи.

1.2.Документите и данните в офертата се подписват само от лица с представителни функции, назовани в съдебната регистрация или удостоверението за актуално състояние и/или упълномощени за това лица. Във втория случай се изисква да се представи нотариално заверено пълномощно за извършването на тези действия;

1.3. Всички документи се представят на български език. Всички преводи на документи следва да са придружени от съответните оригинали. Документът за регистрация се представя в официален превод (т.е. извършен от преводач, който има сключен договор с Министерството на външните работи за извършване на официални преводи). В случай на несъответствие между българския и текста на чужд език, текстът на български език се ползва с приоритет.

1.4. Всички документи трябва да са с дата на издаване, предшестваща подаването им не повече от 1 месец или да са в срок на тяхната валидност, когато такава е изрично записана в тях. Декларациите и офертата се подписват преди или към датата на подаване на офертата.

1.5. Предложението за изпълнение на поръчката трябва да съответства на образеца, предоставен от Възложителя и да съдържа цялата изискуема информация, необходима при оценка на офертата на участника.

Таксите, комисионните и др. се посочва с точност до втория знак (включително) след десетичната запетая. Когато последната цифра/последните цифри на предлаганата цена след десетичната запетая е/са «нула», допустимо е да не се изписват. *Ако е посочено с точност до третия или следващ знак, то комисията закръгля съответно до втория знак след десетичната запетая.*

1.6.Не се допуска в офертата включително в предложението за изпълнение на поръчката никакви вписвания между редовете, изтривания и корекции, освен ако не са заверени с подпис на лицето/лицата, упълномощени от Участника, които го представляват.

1.7.Офертите следва да отговарят на изискванията и условията на Възложителя и да съдържат документите за участие, посочени по– долу. При изготвяне на офертата всеки участник трябва да се придържа стриктно към обявените от Възложителя условия и предоставените образци.

Оферти, които не съответстват на изискванията и условията на Възложителя и/или не са изготвени съгласно образците и/или са непълни и не съдържат цялата изискуема информация и/или съдържат задрасквания и поправки, без да са парафирани с подпис и печат на участника и/или не са представени на български език, няма да бъдат разглеждани и оценявани.

 **2. Валидност на офертата**

Срокът на валидност на офертите, изискван от ВЪЗЛОЖИТЕЛЯ е 90 календарни дни, считано от датата на крайния срок за подаване на оферти. Оферта с по-малък срок на валидност няма да бъде разглеждана и оценявана.

**3. Съдържание на офертата:**

Всяка офертата трябва да съдържа два отделни запечатани и надписани плика, както следва:

Плик № 1 с надпис «Документи на участника», в който се поставят документите, изискани от Възложителя, а именно:

А) Списък на представените документи.

Б)Начален оферентен лист , който съдържа представяне на участника **(Образец №1)**, включващо посочване на единен идентификационен код по чл.23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен

Когато не е посочено ЕИК съгласно чл.23 от ЗТР, участниците прилагат към своите оферти удостоверение за актуално състояние.Чуждестраните юридически лица прилагат еквивалентен документ на съдебен или административен орган в държавата, в която са установени.

В) Лиценз, издаден от Българска народна банка или от компетентен орган в държава-членка на ЕС (в случай че са спазени разпоредбите на чл. 20 - 22 от Закона за кредитните институции), за осъществяване на видовете финансови услуги предмет на поръчката.

Г)Нотариално заверено пълномощно на лицето подписващо офертата-оригинал- представя се, когато офертата (или някой документ от нея) не е подписана от управляващия и представляващ участника съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата и да представлява участника в откритата процедура.

Д)Декларация, че участникът притежава банков клон или финансов център за обслужване на клиенти на територията на община Петрич **(Образец №2)**

Плик №2 с надпис «Предложение за изпълнение на поръчката», който съдържа предложение на участника по количествените показатели и предложение за изпълнение на поръчката по неколичествените показатели**(Образец №3)**.

**4. Представяне на офертата:**

Офертата се представя в запечатан непрозрачен плик. Върху плика участникът посочва предмета на обществената поръчка, адрес за кореспонденция, телефон, факс и електронен адрес. При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

Не се приема и се връща незабавно на участника оферта, която е представена след изтичане на крайния срок или в не запечатан, или скъсан плик. Тези обстоятелства се отбелязват във входящия регистър.

Ако участникът изпраща офертата чрез препоръчана поща или куриерска служба, същите са за сметка на самия участник. В този случай той следва да ги изпрати по такъв начин, че да обезпечи тяхното пристигане на посочения от възложителя адрес преди изтичане на срока за подаването им. Рискът от забава или загубване на офертата е за сметка на участника.

Нито един от документите, които са част от офертата или изхождат от участника, не подлежат на връщане, освен ако това не става по силата на закон.

До изтичане валидността на офертите, се считат за валидни адресите, факсовете и електронните пощи, посочени в офертата на всеки участник. В случай, че адресът, факсът или електронната поща са променени и възложителят не е уведомен за това, кореспонденцията ще се смята за връчена, ако е изпратена на известните на възложителя.

**5. Срок и място за представяне на офертите**

Офертите се подават със съдържанието и по начина, посочени по-горе **в деловодството на лечебното заведение**, находящо се в основния болничен корпус, всеки работен ден **до 14:00 часа на 31.08.2015/включително/,** от участника лично или от негов представител или по пощата с препоръчано писмо с обратна разписка или чрез куриерска служба.

6. **Дата,час и място за отваряне на офертите**

Отварянето на офертите ще се извърши в **9,00 часа, на 01.09.2015 г.** в Кабинета на Управителя, находящ се в основния болничен корпус.

Разглеждането и оценката на офертите ще се извърши от Комисия, назначена от Управителя на дружеството при закрита врата при спазване на условията и реда, обявени в настоящата покана.

IV. ПОКАЗАТЕЛИ, ОТНОСИТЕЛНА ТЕЖЕСТ И МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТИТЕ

А.Разглеждането, оценката и класирането на офертите се извършва от Комисия, назначена от Възложителя в следната последователност:

**1. Проверка за пълнота и съответствие на представените документи**.

Показателите за оценка и методиката се прилагат само по отношение на офертите на участниците, които отговарят на обявените от възложителя изисквания. Предложението за изпълнение на поръчката на участниците, които не отговарят на изискванията на Възложителя не се отварят.Оферта, която е изготвена по начин, по който не дава възможност да бъде оценена по всеки от елементите на настоящата методика няма да бъде разглеждана и оценявана.

**2. Оценка по показател “Неколичествени показатели” съгласно посочената по-долу методика**

**3. Оценка по показател “Количествени показатели” съгласно посочената по-долу методика**

**Б. Методика за определяне на комплексната оценка на офертите**

**1.Критерий и , показатели с относителната им тежест в комплексната оценка на офертата:**

1.1.Критерият за оценка на офертите е „**Икономически най-изгодна оферта”.**

1.2.Показателите за оценка са съобразени е Постановление № 127 на Министерския съвет от 27 май 2013 г за допълнение на Правилника за реда на упражняване правата на държавата в търговските дружества е държавно участие в капитала, приет е Постановление № 112 на министерския съвет от 2003 г. Икономически най-изгодната оферта се определя въз основа на комплексна оценка на офертата съгласно два вида показатели-неколичествени и количествени, както следва:

1.2.1.Неколичествени показатели-обща относителна тежест в крайната оценка 40%;

1.2.2.Количествени показатели- обща относителна тежест в крайната оценка 60%.

***2. Определяне на комплексната оценка на офертата:***

 ***К компл= К некол х 40% + К кол х 60 %, където:***

***К некол- оценката по неколичествените показатели;***

***К кол-оценката по количествените показатели***

***3.* Оценка на офертите по Неколичествените показатели/К некол/:**

**Оценката по „Неколичествените показатели”** се формира от сбора на оценките по всички неколичествени показатели по следната формула:

**К некол = Кнп1 + Кнп2**

3.1. Оценка по показател **„Надеждност на платформа за интернет банкиране /Кнп1/ - до 20 т**.:

*3.1.1.Подпоказател „Възможност за интернет банкиране“ (Кнп1.1.) – до 10 точки*

- участник, предложил две или повече платформи – получава 10 т.

- участник, предложил една платформа – получава 5 т.

*3.1.2.Подпоказател „Наличие на защитни механизми“ (Кнп1.2.) – до 10 точки*

- наличие на повече от три предвидени защитни механизми -10 точки;

- наличие на три предвидени защитни механизми - 5 точка;

Условие на Възложителя: Изисква се минимум три защитни механизма. Оферта на участник, който е предложил по-малко от три защитни механизма, няма да бъде разглеждана и оценявана.

Оценката по показател „Надеждност на платформа за интернет банкиране /Кнп1/ се формира от сбора на присъдените оценки по всеки от подпоказателите на този показател по следната формула:

**Кнп1= Кнп1.1. + Кнп1.2.**

3.2. Оценка по показател **„Срок за обслужване на плащанията“ /Кнп2/ - до 20 т.**

В зависимост от това дали участниците ще обслужват плащанията в посочените по-долу срокове, същите получават по 2,5 точки за всеки покрит срок на дебитен/кредитен вальор, както следва:

|  |
| --- |
| **Преводи в BGN**  |
| **Носител** | **Платежна система** | **Срок на депозиране/ приемане на нарежда****нето** | **Дата** **на изпълнение** | **Дeбитен вальор****(за сметката на****наредителя)** | **Кредитен вальор****(за сметката на****получателя)** |
| Хартия и/или Електронен | Бисера | до 15:00 часа | Същия работен ден | Същия работен ден | Същияработен ден |
| Рингс | до 15:00 часа | Същияработен ден | Същия работен ден | Същия работен ден |
| Вътрешнобанкови | до 17:00 часа | Същия работен ден | Същия работен ден | Същия работен ден |
| Бисера/Рингс | до 17:00 часа | Същия работен ден | Същия работен ден | Следващия работен ден |

**4. Оценка на офертите по Количествените показатели/К кол/:**

**Оценката по „Количествените показатели”** се формира от сбора на оценките по всички количествени показатели по следната формула:

**К кол= Ккол 1+К кол2+К кол3+К кол4**

**4.1**. Оценка по показател **Обща стойност на услугите/ Ккол 1/- до 54 точки**

Оценката се получава по следната формула:

**К кол 1=∑мин/∑у х 54, където:**

**∑мин** -най-ниската предложена обща стойност на услугите от *таблицата по-долу,* в лева

**∑у**- предложената обща стойност на услугите от *таблицата* в лева на конкретния участник

|  |  |
| --- | --- |
| I | **Такса в български лева за финансовите услуги за Възложителя:** |
| 1 | междубанковo безкасовo плащанe в лева чрез Бисера на гише; |
| 2 | междубанковo безкасовo плащанe в лева чрез РИНГС на гише; |
| 3 | междубанковo безкасовo плащанe в лева чрез Бисера – интернет банкиране; |
| 4 | междубанковo безкасовo плащанe я в лева чрез РИНГС – интернет банкиране; |
| 5 | вътрешнобанковo безкасовo плащанe в лева чрез Бисера на гише; |
| 6 | вътрешнобанковo безкасовo плащанe в лева чрез РИНГС на гише; |
| 7 | вътрешнобанковo безкасовo плащанe в лева чрез интернет банкиране; |
| 8 | вътрешнобанков превод на масов файл (напр. заплати) – общо платежно нареждане; |
| 9 | междубанков превод на масов файл (напр. заплати) – общо платежно нареждане; |
| 10 | месечно обслужване на сметка в левове, в т.ч. електронно и хартиено извлечение; |
| 11 | касова операция – внасяне на левове в брой за суми до 20 000 лв.; |
| 12 | касова операция – внасяне на левове в брой за суми равни и над 20 000 лв.; |
| 13 | касова операция – теглене на левове в брой за суми до 20 000 лв.; |
| 14 | касова операция – теглене на левове в брой за суми равни и над 20 000 лв.; |
| 15 | откриване на банкова сметка в лева; |
| 16 | закриване на банкова сметка в лева; |
| 17 | Инкаса от касата на Възложителя до банката |
| 18 | Искане за директен дебит |
| 19 | **Вид на финансовите услуги за служителите на Възложителя - такси и комисионни по издаване и поддържане на дебитни карти на служителите на възложителя:** |
| II | Такси и комисионни за издаване на дебитна карта на служителите |
| 20 | Месечна такса за обслужване на дебитна карта на служителите |
| 21 | Такси и комисионни за експресно издаване на дебитна карта на служителите |
| 22 | Такси и комисионни за преиздаване на карта с изтекъл срок на валидност  |
| 23 | Такси и комисионни за преиздаване на изгубена,открадната или повредена карта |
| 24 | Такси и комисионни за промяна на лимит на картата |
| 25 | Такси и комисионни за блокиране и отблокиране на картата |
| 26 | Такса за теглене на пари в брой от ATM на банката  |
| 27 | Такса за теглене на пари в брой от ATM на друга банка |
| 28 | Такса за теглене на пари в брой от ATM в чужбина |
| 29 | Такса за заплащане на стоки и услуги на търговци в страната и чужбина |
| 30 | Цена на услугата „смс-известяване" |
| 31 | Цена на услугата закриване на дебитна карта на служителите |

**4.2**. Оценка по показател **„Лихвени проценти по депозитни сметки на Възложителя в лева за срок от три месеца”/Ккол2/** - с максимална тежест – 2 точки

Оценката се получава по следната формула:

**Ккол2=** (Л%у/Л%мах) х 2, където:

Л%мах- предложения най- висок лихвен процент;

Л%у -предложения лихвен процент на конкретния участник

**4.3**. Оценка по показател **„Лихвени проценти по депозитни сметки на Възложителя в лева за срок от шест месеца”/Ккол3/** - с максимална тежест – 2точки

Оценката се получава по следната формула:

**Ккол3=** (Л%у/Л%мах) х 2, където:

Л%мах- предложения най- висок лихвен процент;

Л%у -предложения лихвен процент на конкретния участник

**4.4**. Оценка по показател **„Лихвени проценти по разплащателни сметки на Възложителя в лева безсрочна ”/Ккол4/** - с максимална тежест – 2 точки

Оценката се получава по следната формула:

**Ккол4=** (Л%у/Л%мах) х 2, където:

Л%мах- предложения най- висок лихвен процент;

Л%у -предложения лихвен процент на конкретния участник

Класирането се извършва по получената комплексна оценка, в низходящ ред, като на първо място се класира участникът, чиято оферта е получила най-висока комплексна оценка.

\*\*\* В случай, че комплексните оценки на две или повече оферти са равни, за икономически най-изгодна се приема тази оферта, в която общата оценка по количествените показатели ***К кол*** е най-висока. В случай, че общите оценки по количествените показатели ***К кол*** на две или повече оферти са равни, то се сравнява оценката по подпоказателя с най-висока относителна тежест **(Ккол1.)** и се избира офертата с по-благоприятна стойност по този подпоказател. Ако и по този подпоказател не би могло да се определи икономически най-изгодна оферта се провежда жребий.

***Важно:***

***\* Участниците трябва да оферират за всяка една услуга, включена в таблицата. Възложителят допуска участникът да посочи стойност на комисионна, такса и др. „0” , когато същият не е предвидил заплащане на услугата. Посочената стойност задължително е в ЛЕВА.***

***\* Финансовите услуги се заплащат въз основа на оферираните единични цени от определения за изпълнител участник.***

**V. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ :**

1. Обменът на информация може да се извърши по пощата, по факс, по електронен път при условията и по реда на Закона за електронния документ и електронния подпис или чрез комбинация от тези средства по избор на възложителя.

До Възложителя:

-по пощата на адрес: „СБР МАРИКОСТИНОВО” ЕООД, село Марикостиново , Община Петрич

- по факс: 07426 2334

- по електронен път при условията и по реда на Закона за електронния документ и електронния подпис: sbrmarikostinovo@abv.bg

-или чрез комбинация от горните средства средства.

2. За своята работа, Комисията съставя протокол, който заедно с цялата документация се предава наа Възложителя за утвърждаване, след което в един и същи ден се качва на профила на купувача [www.sbr.setsoft.net/](http://www.sbr.setsoft.net/) и се изпраща на участниците.

3.Сроковете са в календарни дни и се изчисляват, както следва:

* когато срокът е посочен в дни, той изтича в края на последния ден на посочения период;
* когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

- Когато срокът е в работни дни, това е изрично указано при посочването на съответния срок.

**VI. СКЛЮЧВАНЕ НА ДОГОВОР**:

Договорът се сключва в срок от 30 дни от получаване на поканата за сключване му. Към договора се прилага предложението на участника за изпълнение на поръчката от офертата му.

**VII. ДРУГА ИНФОРМАЦИЯ**:

В изпълнение на т. 4.3. от Приложение №3 към чл. 13б от Правилника за реда упражняване правата на държавата в търговски дружества с държавно участие в капитала, поканата за избор на финансова или кредитна институция се публикува на сайта Министерство на здравеопазването и във в-к „24 часа”.

Ако в резултат спазването на разпоредбите на т. 4.3. от Приложение №3 към чл. 13б от Правилника за реда упражняване правата на държавата в търговски дружества с държавно участие в капитала, постъпят по-малко от 5 оферти за срок от 10 (десет) работни дни, то Възложителят на основание т. 4.6 от Приложение №3 към чл. 13б от Правилника публикува втора покана и избира изпълнител на базата на постъпилите оферти, независимо от техния брой.

Съгласно т. 4.6 от Приложение №3 към чл. 13б от Правилника срокът за постъпване на оферти при повторната покана е 5 работни дни.

ЛИЦЕ ЗА КОНТАКТИ:Анна Смилянова – главен счетоводител на СБР Марикостиново

ПРИЛОЖЕНИЯ КЪМ НАСТОЯЩАТА ПОКАНА СА:

1.Проект на договор

2. Образци на документи

**Управител на “СБР Марикостиново”ЕООД.................**

 **/д-р Катерина Андреева/**

**ПРИЛОЖЕНИЕ№ 1**

**Проект**

**ДОГОВОР**

**за изпълнение на обществена поръчка**

# **Днес,……………..в с. Марикостиново, Община Петрич , между:**

**1. “СБР Марикостиново” ЕООД,** с ЕИК ..............., със седалище и адрес на управление : .............., представлявано от Управителя ................... с ЕГН ........, наричано по-долу в договора **Възложител**

**и**

**2. ……………………………….**, със седалище и адрес на управление: …………………………, ЕИК ………………….., представлявана …………………………… – …………………………., наричан по-долу за краткост **ИЗПЪЛНИТЕЛ** от друга страна,

На основание чл. 13б от Правилник за реда за упражняване правата на държавата в търговските дружества с държавно участие в капитала и във връзка с одобрен от Управителя Протокол от....................................2015 г. на Комисия, назначена със Заповед.......................................на Управителя на дружеството за разглеждане и оценка на офертите, събрани в изпълнение на Правилата за избор на изпълнител за предоставяне на финансови услуги от кредитни или финансови институции, се сключи настоящият договор за следното:

1. **ПРЕДМЕТ НА ДОГОВОРА**

**Чл.1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя при поискване финансови услуги на ВЪЗЛОЖИТЕЛЯ в изпълнение на обществена поръчка с предмет „Извършване на комплексно банково обслужване на „СБР Марикостиново” ЕООД” съгласно Предложението на Изпълнителя от офертата му - неразделна част от настоящия договор.

**(2)** ВЪЗЛОЖИТЕЛЯТ има право да не използва всички видове финансови услуги, посочени в Предложението на участника за изпълнение на обществената поръчка.

**(3)** ИЗПЪЛНИТЕЛЯТ предоставя и ВЪЗЛОЖИТЕЛЯТ заплаща финансовите услуги – предмет на договора само в количествата и видовете, ползвани от ВЪЗЛОЖИТЕЛЯ.

**II. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.2.** ИЗПЪЛНИТЕЛЯТ се задължава:

**1.** Да предоставя при нареждане от страна на ВЪЗЛОЖИТЕЛЯ, всяка една от финансовите услуги, предмет на настоящия договор, в заявеното от ВЪЗЛОЖИТЕЛЯ количество и вид и в съответствие с изискванията на действащото законодателство при условията на Предложението на Изпълнителя от офертата му - неразделна част от настоящия договор.

**2.** Да спазва банковата тайна относно наличностите и движенията по откритите сметки на ВЪЗЛОЖИТЕЛЯ, като предоставя информация на трети лица само в предвидените съгласно действащото към съответния момент българско законодателство случаи, или ако ВЪЗЛОЖИТЕЛЯТ е дал изрично и предварително своето писмено съгласие.

**3.** Да поддържа и съхранява документите по този договор, представените пълномощни, както и копия от цялата писмена кореспонденция между страните.

**4.** При поискване от ВЪЗЛОЖИТЕЛЯ да предоставя информация за начислената/ите лихва/и по сметката/ите на ВЪЗЛОЖИТЕЛЯ в срок до 1 (един) работен ден.

**5.** При поискване от ВЪЗЛОЖИТЕЛЯ да предоставя информация за салдото/салдата по сметката/ите на ВЪЗЛОЖИТЕЛЯ в срок до 1 (един) работен ден.

**6.** Да обслужва наредените от ВЪЗЛОЖИТЕЛЯ плащания в срока, посочен в Предложението на Изпълнителя от офертата му - неразделна част от настоящия договор.

**7.** Да спазва условията за олихвяване на откритите разплащателни и депозитни сметки на ИЗПЪЛНИТЕЛЯ съгласно Предложението на Изпълнителя от офертата му - неразделна част от настоящия договор.

8. Да извършва инкасо услугите в съответствие с нормативните изисквания и да осигури необходимата застраховка.

**Чл.3.** ИЗПЪЛНИТЕЛЯТ има право:

**1.** Да откаже да изпълни нареждане на ВЪЗЛОЖИТЕЛЯ за извършване на плащания, ако не са приложени стандартните платежни документи или същите съдържат неточна, нечетлива и невярна информация.

**2.** Има право при точно изпълнение на задълженията му по този договор да получи уговорените такси за предоставените от него финансови услуги.

**3.** Да изисква от ВЪЗЛОЖИТЕЛЯ да му бъдат предоставяни документи и информация, редовно оформени от външна страна, които са необходими за изпълнението на задълженията му по настоящия договор.

**Чл.4.** ИЗПЪЛНИТЕЛЯТ няма право:

**1..** Няма право да извършва видове и количества финансови услуги – предмет на този договор, за които няма нареждане от ВЪЗЛОЖИТЕЛЯ, оформено с изискуемите реквизити.

**2.**Няма право да отказва извършването на финансови услуги – предмет на договора, освен ако извършването им е в противоречие с нормативен акт.

**Чл.5.** ИЗПЪЛНИТЕЛЯТ не извършва нареждания за извършване на финансови услуги в следните случаи:

**1.** Когато не е осигурена необходимата и достатъчна наличност на парични средства по сметката, указана в нареждането;

**2.** Нареждането не е съставено и редовно оформено от външна страна с всички необходими реквизити съгласно вътрешнобанковите актове и прилаганите от ИЗПЪЛНИТЕЛЯ стандартни образци;

**3.** Нареждането не отговаря на изискванията на относимите актове;

**4.** Нареждането не е подписано от овластените за целта лица или техен пълномощник, упълномощен с изрично нотариално заверено пълномощно.

**III. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.6.** ВЪЗЛОЖИТЕЛЯТ се задължава:

**1.** Да прави нареждания към ИЗПЪЛНИТЕЛЯ, съставяни съгласно изискванията, установени от нормативните и вътрешнобанковите актове и прилаганите от ИЗПЪЛНИТЕЛЯ стандартни образци. Нарежданията следва да бъдат подписани от овластените за целта лица със спесимени при ИЗПЪЛНИТЕЛЯ;

**2.** Да предостави на ИЗПЪЛНИТЕЛЯ спесимени на своите служители, упълномощени да подписват от негово име изискваните от ИЗПЪЛНИТЕЛЯ документи във връзка с изпълнението на финансовите услуги - предмет на настоящия договор;

**3.** Незабавно да уведоми ИЗПЪЛНИТЕЛЯ за оттегляне на предоставените на негови служители по т. 2 права;

**4.** Да осигури подписването и представянето от негова страна на необходимите документи и информация във връзка с предоставянето от страна на ИЗПЪЛНИТЕЛЯ на наредените финансови услуги;

**5.** Да поддържа достатъчна наличност по сметките за извършване на наредените плащания;

**6.** Да заплаща на ИЗПЪЛНИТЕЛЯ такси за наредените финансови услуги в размерите, посочени в Предложението на Изпълнителя от офертата му - неразделна част от настоящия договор.

**Чл.7.** ВЪЗЛОЖИТЕЛЯТ има право:

**1.** Да получава наредените от него финансови услуги - предмет на договора, точно в изисканото количество и качество и при условията, посочени в Предложението на Изпълнителя от офертата му - неразделна част от настоящия договор;

**2.** Да изисква от ИЗПЪЛНИТЕЛЯ да му предоставя информация за начислената/ите лихва/и по сметката/ите му в срок до 1 (един) работен ден.

**3.** Да изисква от ИЗПЪЛНИТЕЛЯ да му предоставя информация за салдото/салдата по сметката/ите му в срок до 1 (един) работен ден.

**IV. ЦЕНИ И ЛИХВЕНИ УСЛОВИЯ**

**Чл.8.** ВЪЗЛОЖИТЕЛЯТ заплаща на ИЗПЪЛНИТЕЛЯ такси за извършване на заявените финансови услуги, предмет на този договор, съгласно посочените в Предложението на Изпълнителя стойности за съответните видове финансови услуги.

**Чл.9.** ИЗПЪЛНИТЕЛЯ олихвява откритите разплащателни сметки на ВЪЗЛОЖИТЕЛЯ с лихвения процент за разплащателна сметка, посочен в Предложението на Изпълнителя от офертата му - неразделна част от настоящия договор

**Чл.10.** ИЗПЪЛНИТЕЛЯТ олихвява откритите депозитни сметки на ВЪЗЛОЖИТЕЛЯ с лихвения процент за депозитни сметки, посочен в Приложение № 3 - неразделна част от този договор в зависимост от срока на депозита.

**Чл.11.** Посочените в Предложението на Изпълнителя от офертата му - неразделна част от настоящия договор такси и лихви не подлежат на изменение за целия срок на договора.

**V. САНКЦИИ И НЕУСТОЙКИ**

**Чл.12.** При виновно неизпълнение или неточно изпълнение на което и да е от задълженията си по този договор ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.5 % за всеки просрочен ден от стойността на неизпълненото/неточно изпълненото задължение, но не повече от 10 % от стойността му.

**Чл.13.** (1) Във всички случаи на неизпълнение на една или повече от клаузите по настоящия договор от една от страните, другата страна има право да претендира обезщетение в пълен размер на претърпените вреди и обезщетение за пропуснатите ползи в резултат на забавата или неизпълнението.

(2) При причинени вреди на ВЪЗЛОЖИТЕЛЯ в резултат от неизпълнение или изпълнение в противоречие с нормативните изисквания на инкасо услуга, ИЗПЪЛНИТЕЛЯТ се задължава да покрие всички вреди, причинени на ВЪЗЛОЖИТЕЛЯ, включително изплатени от ВЪЗЛОЖИТЕЛЯ обезщетения за забавено плащане към служители, както и към доставчици и други контрагенти.

**VI. СРОК И ПРЕКРАТЯВАНЕ НА ДОГОВОРА**

**Чл.14.** Настоящият договор се сключва за срок от 24 (двадесет и четири) месеца, считано от датата на подписването му.

**Чл.15.** Договорът се прекратява в следните случаи:

**1.** по взаимно писмено съгласие на страните;

**2.** с изтичане на срока на договора;

**3.** при обявяване на Изпълнителя в несъстоятелност и/или ликвидация;

**4.** едностранно от ВЪЗЛОЖИТЕЛЯ по реда на чл. 43, ал. 4 от ЗОП;

**5.** при неизпълнение на което и да е задължение на ИЗПЪЛНИТЕЛЯ, произтичащо от този договор, което не е изпълнено и след изтичане на 2 /два/ работни дни, считано от писмена покана, отправена от ВЪЗЛОЖИТЕЛЯ;

**6.** при отнемане на лиценза на ИЗПЪЛНИТЕЛЯ за извършване на финансовите услуги – предмет на договора.

**VIІ. НЕПРЕОДОЛИМА СИЛА**

**Чл.16. (1)** Страните не носят отговорност за пълно или частично неизпълнение на своите задължения по настоящия договор, ако неизпълнението е породено от непреодолима сила по смисъла на чл. 306, ал. 2 ТЗ. Настъпването на такива обстоятелства се доказва с надлежно оформен документ от компетентен държавен орган и се съставя протокол, подписан по упълномощени представители на страните по договора. Отговорността на страните по договора се изключва и при изменение в нормативната уредба, касаещо дейността на която и да е от тях, непозволяващо изпълнение на поетите с договора задължения.

**(2)** Страната, която се позовава на непреодолима сила трябва в тридневен срок от настъпването на форсмажорното обстоятелство да уведоми насрещната страна. При неизпълнение на това задължение страната не може да се позовава на непреодолима сила.

**(3)** Страната, която е в забава не може да се позовава на непреодолима сила.

**VІІІ. СПОРОВЕ**

**Чл.17.** Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

**Чл.18.** В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани съгласно действащото българско законодателство от компетентния съд.

**IХ. ДРУГИ РАЗПОРЕДБИ**

**Чл.19. (1)** Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на ВЪЗЛОЖИТЕЛЯ или ИЗПЪЛНИТЕЛЯ.

**(2)** За валидни адреси за приемане на съобщения, свързани с настоящия договор се смятат:

ЗА ВЪЗЛОЖИТЕЛ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЗА ИЗПЪЛНИТЕЛ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(3)** При промяна на данните по ал. 2 съответната страна е длъжна да уведоми другата в тридневен срок от промяната. Ако някоя от Страните промени посочените в ал. 2 данни, без да уведоми другата Страна, изпратените съобщения на посочения адрес се смятат за редовно получени.

**Чл.20.** Настоящият договор може да бъде допълван и/или изменян само с допълнителни споразумения, изготвени в писмена форма и подписани от двете страни или техни упълномощени представители при спазване на изискванията на Закона за обществените поръчки.

**Чл.21.** **(1)** При необходимост, поради вътрешни изисквания на ИЗПЪЛНИТЕЛЯ или нормативно установени изисквания, страните могат да сключват отделни споразумения или договори за различните услуги и операции, предмет на настоящия договор при условие, че тези споразумения и/или договори не противоречат на клаузите на настоящия договор.

**(2)** При противоречие или несъответствие на клаузите на настоящия договор, включително приложенията към него, с общите условия на ИЗПЪЛНИТЕЛЯ или допълнително сключени договори и/или споразумения по смисъла на ал.1, ще се прилагат клаузите на настоящия договор.

Неразделна част от настоящия договор са:

1. Приложение № 1 – Предложението на Изпълнителя от офертата му

Настоящият договор се състави и подписа в два еднообразни екземпляра по един за всяка от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_**

**....................... – главен счетоводител**

**ПРИЛОЖЕНИЕ 2: ОБРАЗЦИ НА ДОКУМЕНТИ**

***Образец №1***

 **ДО ВЪЗЛОЖИТЕЛЯ**

**НАЧАЛЕН ОФЕРЕНТЕН ЛИСТ**

***в оферта за изпълнение на обществена поръчка с предмет „Извършване на комплексно банково обслужване на „СБР Марикостиново” ЕООД”***

**ПРЕДСТАВЯНЕ НА УЧАСТНИКА**

|  |  |
| --- | --- |
| Наименование на участника: |   |
| ЕИК (или друга идентифицираща информация в съответствие със законодателството на държавата, в която участникът е установен)  |   |
| Седалище: |   |
| - пощенски код, населено място: |   |
| - ул./бул. №, блок №, вход, етаж: |   |
| Адрес за кореспонденция: |   |
| - пощенски код, населено място: |   |
| - ул./бул. №, блок №, вход, етаж: |   |
| Телефон: |   |
| Факс: |   |
| E-mail адрес: |   |
| Лица, представляващи участника по учредителен акт:(ако лицата са повече от едно, се добавя необходимият брой полета) |
| Трите имена, ЕГН, лична карта №, адрес |   |
|   |
|   |
| Трите имена, ЕГН, лична карта №, адрес |   |
|   |
|   |
| Трите имена, ЕГН, лична карта №, адрес |   |
|   |
|   |
|   |
| Участникът се представлява заедно или поотделно (невярното се зачертава) от следните лица: | 1. ............................
2. ................................
 |
|
|
|
| Данни за банковата сметка: Обслужваща банка:....................................................................................................................................IBAN.....................................................................................................................................BIC......................................................................................................................................... Титуляр на сметката:............................................................................................................................... |   |
|   |
|   |
|   |
|   |
|   |
| Друга информация по преценка на участника |  |

**УВАЖАЕМИ ДАМИ И ГОСПОДА,**

**1.След като се запознахме с изискванията и условията обявени с поканата отправена до заинтересованите лица относно избор на финансова институция за комплексно банково обслужване на „СБР Марикостиново” ЕООД в изпълнение на изискванията, разписани в Приложение №3 към чл. 13б от Правилника за реда упражняване правата на държавата в търговски дружества с държавно участие в капитала, ПМС № 127/27.05.2013 г., ЗАЯВЯВАМЕ че желаем да изпълним обществената поръчка с предмет „Извършване на комплексно банково обслужване на „СБР Марикостиново” ЕООД” като подаваме оферта при условията, обявени от Вас и и приети от нас.**

**2. Задължаваме се да спазим всички условия на възложителя, които се отнасят до изпълнението на поръчката в случай че същата ни бъде възложена.**

1. **Приемаме и сме съгласни с условията на договора-проект.**

**4.Приемаме и ако бъдем определени за Изпълнител ще изпълним обществената поръчка в пълен обем и съобразно изискванията на Възложителя в срок от 24 (двадесет и четери) месеца от сключването на договора.**

**4.Приемаме срокът на валидността на нашата оферта да бъде 90 календарни дни считано от крайния срок за подаване на оферти.**

**Дата:....................... Участник:.......................................**

 **Трите имена..................................**

 **Длъжност.......................................**

 **Подпис и печат.....................**

***Образец №2***

***ДЕКЛАРАЦИЯ***

Долуподписаният /-ната/......................................................................................................................................................

(трите имена)

Данни по документ за самоличност.....................................................................................................................................

 (номер на лична карта, дата, орган и място на издаването)

В качеството си на .......................................................................................................................................................................

(длъжност)

На........................................................................................................................................................................................................

(наименование на участника)

ЕИК/БУЛСТАТ......................................

**Д Е К Л А Р И Р А М, че:**

Представляваният от мен участник притежава банков клон/финансов център/банков офис за обслужване на клиентите (ненужното се зачертава) на територията на община Петрич със следното местонахождение....................................................................(попълва се местонахождението на обекта)

**Дата:....................... Участник:.......................................**

 **Трите имена..................................**

 **Длъжност.......................................**

 **Подпис и печат.....................**

***Образец №3***

**ПРЕДЛОЖЕНИЕ**

 **ЗА ИЗПЪЛНЕНИЕ НА ОБЩЕСТВЕНА ПОРЪЧКА С ПРЕДМЕТ „ИЗВЪРШВАНЕ НА КОМПЛЕКСНО БАНКОВО ОБСЛУЖВАНЕ НА „СБР МАРИКОСТИНОВО” ЕООД”**

От....................................................................................................................................................................................................................

*(наименование на участника)*

ЕИК/БУЛСТАТ..........................................................................................................................................................................................

**УВАЖАЕМИ ГОСПОЖИ И ГОСПОДА,**

**С настоящото Ви представяме нашето предложение за изпълнение на обществена поръчка с предмет „Извършване на комплексно банково обслужване на „СБР Марикостиново” ЕООД”:**

1. **ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА ПО НЕКОЛИЧЕСТВЕНИТЕ ПОКАЗАТЕЛИ:**

1**.**Предлагаме …………… /……………/ платформа/и за интернет банкиране

*(напишете цифром и словом броя на платформите за интернет банкиране)*

Предлаганата/ите платформа/и за интернет банкиране позволява/т денонощно и в реално време управление на парични средства, включително справка на състояние и движения по сметки и извършване на преводи.

2.Надеждност на платформата за интернет банкиране – разполагаме с ..............................................предвидени защитни механизми.

3**.**Срок за обслужване на плащанията:

|  |  |  |  |  |  |  |  |
| --- | --- | --- | --- | --- | --- | --- | --- |
| **Носител** | **Платежна система** | **Срок на депозиране/ приемане на нарежда****нето** | **Дата** **на изпълнение** | **Дeбитен вальор****(за сметката на****наредителя)** | **Да/Не** | **Кредитен вальор****(за сметката на****получателя)** | **Да/Не** |
| Хартия и/или Електронен | Бисера | до 15:00 часа | Същия работен ден | Същия работен ден |  | Същияработен ден |  |
| Рингс | до 15:00 часа | Същияработен ден | Същия работен ден |  | Същия работен ден |  |
| Вътрешнобанкови | до 17:00 часа | Същия работен ден | Същия работен ден |  | Същия работен ден |  |
| Бисера/Рингс | до 17:00 часа | Същия работен ден | Същия работен ден |  | Следващия работен ден |  |

1. **ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА ПО КОЛИЧЕСТВЕНИТЕ ПОКАЗАТЕЛИ:**

**1.** Предложение по показател „**Обща стойност на услугите”**

|  |  |  |  |
| --- | --- | --- | --- |
| **№** | **Финансова услуга** | **Мярка** | **Единична цена на таксата в лева за единица мярка /един брой/** |
| 1 | междубанковo безкасовo плащанe в лева чрез Бисера на гише; | брой |  |
| 2 | междубанковo безкасовo плащанe в лева чрез РИНГС на гише; | брой |  |
| 3 | междубанковo безкасовo плащанe в лева чрез Бисера – интернет банкиране; | брой |  |
| 4 | междубанковo безкасовo плащанe я в лева чрез РИНГС – интернет банкиране; | брой |  |
| 5 | вътрешнобанковo безкасовo плащанe в лева чрез Бисера на гише; | брой |  |
| 6 | вътрешнобанковo безкасовo плащанe в лева чрез РИНГС на гише; | брой |  |
| 7 | вътрешнобанковo безкасовo плащанe в лева чрез интернет банкиране; | брой |  |
| 8 | вътрешнобанков превод на масов файл (напр. заплати) – общо платежно нареждане; | един ред от файла = една операция |  |
| 9 | междубанков превод на масов файл (напр. заплати) – общо платежно нареждане; | един ред от файла = една операция |  |
| 10 | месечно обслужване на сметка в левове, в т.ч. електронно и хартиено извлечение; | брой |  |
| 11 | касова операция – внасяне на левове в брой за суми до 20 000 лв.; | брой |  |
| 12 | касова операция – внасяне на левове в брой за суми равни и над 20 000 лв.; | брой |  |
| 13 | касова операция – теглене на левове в брой за суми до 20 000 лв.; | брой |  |
| 14 | касова операция – теглене на левове в брой за суми равни и над 20 000 лв.; | брой |  |
| 15 | откриване на банкова сметка в лева; | брой |  |
| 16 | закриване на банкова сметка в лева; | брой |  |
| 17 | Инкаса от касата на Възложителя до банката | брой |  |
| 18 | Искане за директен дебит | брой |  |
| 19 | Такси и комисионни за издаване на дебитна карта на служителите | брой |  |
| 20 | Месечна такса за обслужване на дебитна карта на служителите | брой |  |
| 21 | Такси и комисионни за експресно издаване на дебитна карта на служителите | брой |  |
| 22 | Такси и комисионни за преиздаване на карта с изтекъл срок на валидност  | брой |  |
| 23 | Такси и комисионни за преиздаване на изгубена,открадната или повредена карта | брой |  |
| 24 | Такси и комисионни за промяна на лимит на картата | брой |  |
| 25 | Такси и комисионни за блокиране и отблокиране на картата | брой |  |
| 26 | Такса за теглене на пари в брой от ATM на банката  | брой |  |
| 27 | Такса за теглене на пари в брой от ATM на друга банка | брой |  |
| 28 | Такса за теглене на пари в брой от ATM в чужбина | брой |  |
| 29 | Такса за заплащане на стоки и услуги на търговци в страната и чужбина | брой |  |
| 30 | Цена на услугата „смс-известяване" | брой |  |
| 31 | Цена на услугата закриване на дебитна карта на служителите | брой |  |
| Обща стойност, в лева |  |

 **2.**Предложение по количествени показатели:

**„Лихвени проценти по депозитни сметки на Възложителя в лева за срок от три месеца”/Ккол2/ ;**

 **„Лихвени проценти по депозитни сметки на Възложителя в лева за срок от шест месеца”/Ккол3/ ;**

 **„Лихвени проценти по разплащателни сметки на Възложителя в лева безсрочна ”/Ккол4/**

|  **№** | **Показател** | **Мярка** | **Предложение****Лихва в процент на годишна база** |
| --- | --- | --- | --- |
| 1 | „Лихвени проценти по депозитни сметки на Възложителя в лева за срок от три месеца”/Ккол2/  | лихва в процент на годишна база |  |
| 2 |  „Лихвени проценти по депозитни сметки на Възложителя в лева за срок от шест месеца”/Ккол3/  | лихва в процент на годишна база |  |
| 3 |  „Лихвени проценти по разплащателни сметки на Възложителя в лева безсрочна ”/Ккол4/ | лихва в процент на годишна база |  |

*Забележки:*

*Оферти, в които е оставено празно място, ще се считат за отказ от изпълнение на работата и офертите няма да бъдат разглеждани и оценявани. Допустимо е, когато услугата се извършва без такаса/комисионна, участникът да постави „0”.*

*Цените и лихвите се посочват в числа с точност до втория знак след десетичната запетая. Ако е посочено с точност до третия или следващ знак, то комисията закръгля съответно до втория знак след десетичната запетая. Недопустимо е оферирането на лихви равни на 0 % /нула процента/.*

Декларирам, че горепосочените цени са крайни и включват абсолютно всички разходи за изпълнение на поръчката, в това число данъци, такси и т.н. Същите ще останат непроменени за целия срок на договора.

**Приемаме срокът на валидността на нашата оферта да бъде 90 календарни дни считано от крайния срок за подаване на оферти.**

**Дата:....................... Участник:.......................................**

 **Трите имена..................................**

 **Длъжност.......................................**

 **Подпис и печат.....................**